
Text rozhodnutia
Súd: Krajský súd Banská Bystrica Spisová značka: 20Sd/198/2016 Identifikačné číslo súdneho spisu: 6016200667 Dátum vydania rozhodnutia: 04. 08. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6016200667.1 Uznesenie Krajský súd v Banskej Bystrici v právnej veci navrhovateľa: S. I., nar. XX. U. XXXX, D. XX, XXX XX W. W., proti odporkyni: Sociálna poisťovňa, ústredie, Ul. 29. augusta č. 8, 813 63 Bratislava, o preskúmanie rozhodnutia odporkyne o vzniku nároku na invalidný dôchodok č. XXX XXX XXXX X zo dňa 26. februára 2016, takto r o z h o d o l : Konanie vo veci rozhodnutia odporkyne č. XXX XXX XXXX X zo dňa 26. februára 2016 z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X zo dňa 26. februára 2016 priznala navrhovateľovi nárok na invalidný dôchodok od 8. decembra 2015 v sume 225,70 EUR mesačne. Navrhovateľ podal proti uvedenému rozhodnutiu odporkyne opravný prostriedok. Dôvodil, že v čase relevantnom pre posúdenie ťažkého zdravotného postihnutia trpel viacerými zásadnými zdravotnými problémami, ohodnotenie jeho zdravotného stavu považoval za nedostačujúce. Odporkyňa v rámci autoremedúry rozhodnutím č. XXX XXX XXXX X - G. zo dňa 20. júla 2016 zrušila napadnuté rozhodnutie č. XXX XXX XXXX X zo dňa 26. februára 2016, a tiež rozhodnutie č. XXX XXX XXXX X z 18. marca 2016 a rozhodnutie č. XXX XXX XXXX X zo 17. mája 2016. Rozhodnutím č. XXX XXX XXXX X - G. zo dňa 20. júla 2016 priznala navrhovateľovi invalidný dôchodok od 19. februára 2016 v sume 396,90 EUR mesačne, čím vyhovela opravnému prostriedku navrhovateľa. Podľa § 250l ods.2 Občianskeho súdneho poriadku (ďalej len „OSP“) pokiaľ v III. hlave OSP nie je ustanovené inak, použijú sa primerane II. hlavy s výnimkou § 250a. Podľa § 250o OSP ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že odporkyňa v danom prípade novým rozhodnutím vyhovela opravnému prostriedku podanému navrhovateľom, súd v súlade s citovanými ustanoveniami OSP konanie zastavil. O náhrade trov konania súd rozhodol podľa § 250k ods.1 v spojitosti s § 250l ods.2 OSP. Navrhovateľ bol v konaní úspešný, ale náhradu trov konania si neuplatnil, a preto mu súd ich náhradu nepriznal. Poučenie: Proti tomuto uzneseniu je prípustné odvolanie do 15 dní od jeho doručenia písomne v dvoch vyhotoveniach na NS SR prostredníctvom konajúceho súdu. Odvolanie je možné podať len z dôvodov uvedených v ust.§ 205 ods.2 OSP. V odvolaní sa má popri všeobecných náležitostiach / § 42 ods.3 / uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

